section_heading: Životopis
paragraph_text: Safina je rođena u Moskvi, gdje su živjeli njezini roditelji; majka joj je bila prva trenerica, dok je otac bio predsjednik teniskog kluba Spartak. Godine 1994. s obitelji je preselila u Valenciju. Profesionalnu karijeru počela je 2000. godine i od tada je osvojila jedanaest pojedinačnih WTA naslova i osam naslova u igri parova. Prvi puta je na nekom WTA turniru igrala 2002. godine (Estoril), a prvi naslov osvaja već iste godine u poljskom Sopotu, na svom četvrtom WTA turniru. Iste godine ulazi i među 100 najboljih tenisačica svijeta.